  Майя Бывальцева 15 миллион 900 сюрс манет висъялоз Удмуртия спорт амалъёсты азинтыны. Соос пӧлын биатлон, куасэн-бызьылон, велоспорт-маунтинбайк, велоспорт-шоссе, капчи атлетика, уян, пуляен ыбылӥськон, футбол, конькиен фигурной нискылан, хоккей, сноуборд. Со сярысь ивортэ улосвыл тӧролэн но кивалтэтлэн пресс-службазы. Удмуртилэн кивалтэтэз Россиысь спортъя министрествоен тупанкыллэсь ӵектоссэ юнматӥз. Соя кунлэн огазеям командаосызлы спортменъёсты дасясь спортъя огазеяськонъёслы нимысьтыз юрттэт сётон понна федерал коньдэтысь субсидиос висъяськозы. Федерал коньдэтысь 6 миллион 236 сюрс манет вуоз. Элькун 9 миллион 728 сюрс манет висъялоз. Элькунысь Физкультурая, спортъя но егитъёсын ужан политикая министр Игорь Краснов верамъя, коньдон кутӥськоз олимпи, паралимпи но сурдлимпи спорт амалъёсъя тренировкаос радъяны, Россилэсь первенствооссэ ортчытон дыръя спортсменъёсты сюдыны но улон интызы понна тыриськыны, ӧнерчиослэсь быгатонылыкъёссэс будэтыны, спорт тӥрлык но дӥськут басьтыны. Тегъёс: Спорт Удмуртия субсидиос  